ብዙዎች የታገሉለት ዓላማ በጥቂቶች መጠለፉን የፈንቅል አመራር ገለጹ
አዲስ አበባ፡- የትግራይ ህዝብ
ህወሃትን
የደገፈውና
ወደበረሃ
የገባው
የህወሃት
መሪዎችን
እድሜ
ልክ
ስልጣን
ላይ
ለማቆየት
አለመሆኑንና
ብዙዎች
የታገሉለት
ዓላማ
በጥቂት
ሰዎች
መጠለፉን
የፈንቅል
አመራር
መምህር
የማነ
ንጉስ
ገለጹ፡፡ መምህር የማነ በተለይ ከአዲስ ዘመን ጋዜጣ ጋር በነበራቸው ቆይታ፤ የትግራይ ህዝብ የዴሞክራሲ ስርዓት እንዲገነባ፣ ፍትህ እንዲሰፍን፣ ልማት እንዲረጋገጥ፣ ሰብአዊና ዴሞክራሲያዊ መብቶች እንዲከበሩ ቢታገልም፤ ግቡን እንዳልመታ ጠቁመዋል፡፡ ‹‹የወንድሞቻችን ደም በከንቱ ፈስሶ ነው የቀረው፡፡ የተሰዉት፣ አካላቸውንም ያጎደሉት ለጥቂቶች መፋነን አይደለም፤ አልነበረምም›› ሲሉ ገልጸዋል፡፡ የትግራይ ህዝብ የታገለለት አላማ እና ህወኃት እየፈጸመች ያለው ተግባር መለያየታቸውን ፤ የትግራይ ህዝብ በትግራዋይነቱ፣ ኢትዮጵያዊነቱ እንዲከበርለት የሚፈልግ መሆኑን ጠቁመዋል፡፡ የትግራይ ሚዲያ ሁሉንም እንደማያስተናግድ፣ በአደባባይ ህወሃትን የማትደግፉ ከክልሉ ውጡ መባሉን እና የህወኃት አባል ያልሆነ ምንም አይነት ብድርም ሆነ እርዳታ እንደማያገኝም ጠቁመዋል፡፡ ‹‹ህዝባችን አሁንም
በመከራ ላይ ነው፡፡
ጤፍ ተወድዷል፡፡ አምራች
በሚባለው ራያ እና
ወጀራት አካባቢ አንድ
ኪሎ ጤፍ 60 ብር
እየተሸጠ›› ይገኛልብለዋል፡፡ የህወኃትን
ካዝና የሚሞላው ማረት
የሚባለው ድርጅት ህዝቡን
18 በመቶ ወለድ እያስከፈለ
መሆኑንም ጠቁመዋል፡፡‹‹ህወሃቶች በተለይ አሁን እየሰሩት ያለው በኢትዮጵያ ትልቅ ቁጥር ያላቸውን አማራና ኦሮሞን ማጣላት ነው፡፡ እነዚህን ህዝቦች ማጣላት ማለት ኢትዮጵያ ተበታተነች ማለት ነው፡፡ ኢትዮጵያ ከተበታተነች የሚፈልጉትን የፖለቲካ ትርፍ አገኙ ማለት ነው›› ብለዋል፡፡ ሰሞኑን የሐጫሉ ግድያ መነሻው ህወኃት መሆኑን በመግለጽ፤ ከሐጫሉ ሞት የሚያተርፍ ድርጅት ቢኖር ህወሃት ብቻ ነው፡፡ ኢትዮጵያን በማበጣበጥና ለውጥን በመቀልበስ ሊያተርፍ የሚችል ድርጅት ህወሃት ነው ሲሉም ተናግረዋል፡፡ በስርዓት ነው የተለያዩት እንጂ ደርግና ህወኃት ምንም አይነት ልዩነት የላቸውም፡፡ ደርግ በአደባባይ እነርሱ ግን በሚስጥር ነው የሚያደርጉት፡፡ የትግራይ ህዝብ ብዙ መስዋዕትነት ከፍሏል፡፡ ንብረቱን፣ ሃብቱን፣ ልጆቹን መስዋዕት አድርጓልም ብለዋል፡፡አዲስ ዘመን ሐምሌ 22/2012 ዘላለም ግዛው  